Covid: देशभर में मिले 39 हजार नए मरीज, 44 हजार हुए ठीक, एक्टिव मामले- 4.07 लाख
स्वास्थ्य विभाग द्वारा जारी किए गए ताजा आकंड़ों के बाद, देश में अबतक सामने आए कोरोना संक्रमण के कुल मामले बढ़कर 3 करोड़ 19 लाख 34 हजार 455 हो गए हैं।
नई दिल्ली. देशभर में पिछले 24 घंटे में कोरोना संक्रमण के 39 हजार 70 नए मामले सामने आए हैं जबकि इस दौरान 43 हजार 910 मरीज कोरोना संक्रमण से उबरने में सफल रहे हैं और 491 मरीजों की इस महामारी की वजह से मौत हो गई है। स्वास्थ्य विभाग द्वारा जारी किए गए ताजा आकंड़ों के बाद, देश में अबतक सामने आए कोरोना संक्रमण के कुल मामले बढ़कर 3 करोड़ 19 लाख 34 हजार 455 हो गए हैं।स्वास्थ्य मंत्रालय के अनुसार, कुल मामलों में से अबतक 3 करोड़ 10 लाख 99 हजार 771 मरीज कोरोना से उबर चुके हैं। 4 लाख 27 हजार 862 मरीजों की मौत हो चुकी है। इस वक्त देश में कोरोना के 6 लाख 6 हजार 822 एक्टिव मामले हैं, जो संक्रमण के कुल मामलों का 1.27 प्रतिशत है। कोरोना वायरस से स्वस्थ होने की राष्ट्रीय दर 97.39 प्रतिशत है। आंकड़ों के मुताबिक, पिछले 24 घंटे में कोविड-19 के उपचाराधीन मरीजों की संख्या में 5,331 मामलों की कमी आयी है।इस बीमारी से उबरने वाले लोगों की संख्या बढ़कर 3,10,99,771 हुई है जबकि मृत्यु दर 1.34 प्रतिशत है। मंत्रालय ने बताया कि शनिवार को कोविड-19 का पता लगाने के लिए 17,22,221 नमूनों की जांच की गयी और इसी के साथ ही अब तक जांचे गए नमूनों की संख्या 48,00,39,185 हो गयी है। दैनिक संक्रमण दर 2.27 प्रतिशत है। पिछले 13 दिनों से यह तीन प्रतिशत से कम है। साप्ताहिक संक्रमण दर 2.38 प्रतिशत है।  रविवार सुबह तक देशव्यापी टीकाकरण अभियान के तहत कोविड-19 रोधी टीकों की 50.68 करोड़ खुराक दी जा चुकी है।मंत्रालय के आंकड़ों के अनुसार, जिन 491 और लोगों की मौत हुई है उनमें से 139 की केरल में और 128 लोगों की मौत महाराष्ट्र में हुई है। देश में अभी तक इस महामारी से कुल 4,27,862 लोग जान गंवा चुके हैं। इनमें से सबसे अधिक 1,33,845 लोगों की मौत महाराष्ट्र में, 36,773 की कर्नाटक, 34,289 की तमिलनाडु, 25,066 की दिल्ली, 22,773 की उत्तर प्रदेश, 18,217 की पश्चिम बंगाल और 17,654 लोगों की मौत केरल में हुई। स्वास्थ्य मंत्रालय ने बताया कि अब तक जिन लोगों की मौत हुई है, उनमें से 70 प्रतिशत से ज्यादा मरीजों को अन्य बीमारियां थीं। मंत्रालय ने अपनी वेबसाइट पर बताया कि उसके आंकड़ों का भारतीय आयुर्विज्ञान अनुसंधान परिषद (आईसीएमआर) के आंकड़ों के साथ मिलान किया जा रहा है।